text: 4 Jehová Dios Adanta kamaspaqa ancha chaniyoq regalota qoran: ch'uya kawsayta. May allinchá paypaqqa karan. Ch'uya cuerpowan ch'uya yuyaywanqa manan hayk'aqpas onqonanchu, machuyananchu nitaq wañunanchu karan. Hinaspapas sumaqtan Jehová Dioswan kawsakuran. Biblia nin, Adanqa ‘Diospa kamasqan [churin] karan', nispa (Lucas 3:38). Imayna huk munakuq tayta churinwan sumaqpi kawsan chay hinatan Adanpas Dioswan kawsaran. Arí, Kamaqqa rimanakuranmi churinwan, sumaq llank'anata qoran yachachirantaqmi ima ruwanantapas (Génesis 1:28-30; 2:16, 17).